Publication: Magyar Közlöny
Issue: MK-1999-13 (Year: 1999, Number: 13)
Era: 1990-2004
Section: a 7/1999. (II. 19.) KHVM rendelethez
Paragraph Index: 53

d) SHS-sel megjelölt szolgáltatás (pl. díjmentes vagy emeltdíjas hívás) előfizetői szolgáltatás-hozzáférési pontjának hívószáma. Az előfizetői számok a budapesti primer körzetben, a mobil GSM és DCS hálózatokban hétjegyűek, a vidéki primer körzetekben, a mobil NMT és személyhívó hálózatokban, valamint az SHS-sel megjelölt szolgáltatások esetében hatjegyűek. 1.2.3. Speciális szám (SP) A speciális számok segélyhívó vagy valamely közérdekű szolgáltatáshoz való hozzáférést biztosító rövid számok. A speciális számok belföldi használatúak, a nemzetközi számmal definiált számstruktúrában nem szerepelnek. A speciális szám európai harmonizált, vagy országosan egységes, vagy szolgáltatóhoz rendelt lehet.

Source: https://magyarkozlony.hu/hivatalos-lapok/1c15656135be8acbf63ec42c05c05a0788e98e8c/dokumentumok/5f3d14c9b784476ebbf9ce0ecfe52e2263b512e4/letoltes